Enhedslisten har dermed de fem første kandidater til kommunalvalget i november på plads. Nummer et på listen er det nuværende folketingsmedlem, Per Clausen. - Vi oplever en stigende opmærksomhed omkring Enhedslisten, og der er gode chancer for, at Enhedslisten bliver valgt i byrådet ved efterårets kommunalvalg. Opbakningen vil vi bruge til at udfordre de snævre økonomiske rammer i kommunerne, lyder det fra Per Clausen. De fem første på Enhedslistens kandidatliste ser således ud: 1. Per Clausen, 58, medlem af Folketinget 2. Lasse P.N. Olsen, 32, studerende 3. Cæcilie Lyndgaard Andersen, 27, studerende 4. Anja Lundtoft Thomsen, 36, lærer og medlem af bestyrelsen for den sociale café Hjerterummet 5. Anders Heltborg Samuelsen, 33, pædagog og tillidsrepræsentant De resterende pladser vil blive besat i på et medlemsmøde i september eller oktober.

Referat:
Enhedslisten i Aalborgs top 5 til efterårets kommunalvalg er nu klar. De tre spidskandidater, der blev valgt på sidste års generalforsamling, fortsætter. 58-årige Per Clausen er dermed klar til at skifte folketinget ud med byrådet.